钦定古今图书集成/历象汇编/岁功典/第064卷 > 《礼记》 > 月令
## 钦定古今图书集成/历象汇编/岁功典/第064卷 > 《礼记》 > 月令

孟秋之月，　是月也，以立秋。先立秋三日，太史谒之
天子曰：“某日立秋，盛德在金。”天子乃齐。立秋之日，天
子亲帅三公九卿诸侯大夫，以迎秋于西郊。还反，赏
军帅武人于朝。天子乃命将帅，选士厉兵，简练桀俊，
专任有功，以征不义，诘诛暴慢，以明好恶，顺彼远方。